ທ່ານທຣຳ ເດີນທາງ ໄປຂອບໃຈ ທີ່ບໍລິສັດ Carrier ຕົກລົງ ບໍ່ຍ້າຍໄປ ເມັກຊິໂກ
ສິ່ງຈູງໃຈ ໃນດ້ານການເງິນ ຈາກລັດ Indiana ແລະ ການໃຫ້ຄຳໝັ້ນສັນຍາ ຈາກຄະນະລັດຖະບານ ຂອງ ທ່ານທຣຳ ເປັນປັດໄຈ ທີ່ເຮັດໃຫ້ບໍລິສັດ ຢູ່ໃນລັດຕໍ່ໄປ.
ປະທານາທິບໍດີ ສະຫະລັດ ທີ່ໄດ້ຮັບເລືອກໃໝ່ ທ່ານ Donald Trump ພວມເລີ່ມດຳ ເນີນການ ໃນອັນທີ່ທ່ານເອີ້ນວ່າ  ໃນວັນພະຫັດ ມື້ນີ້ ໃນແບບໂຮມຊຸມນຸມໂຄສະນາຫາສຽງ ຢູ່ທີ່ເມືອງ Cincinnati ລັດ Ohio ຫຼັງຈາກ ທີ່ ທ່ານໄປປາກົດໂຕ ຢູ່ທີ່ລັດ Indiana ຫຼາຍຊົ່ວໂມງ ເພື່ອກ່າວເຖິງຂໍ້ຕົກລົງ ກັບບໍລິສັດ Carrier ທີ່ຜະລິດເຄື່ອງປັບອາກາດ ໃຫ້ຮັກສາວຽກງານປະມານ 1,000 ໜ້າວຽກ ໄວ້ ໃນລັດດັ່ງກ່າວ ລັດ Ohio ເປັນລັດໜຶ່ງທີ່ສຳຄັນ ໃນການລົງຄະແນນສຽງ ທີ່ໄດ້ຊ່ອຍໃຫ້ທ່ານ ທຣຳ ໄດ້ຮັບໄຊຊະນະ ຕໍ່ຄູ່ແຂ່ງອະດີດລັດຖະມົນຕີການຕ່າງປະເທດທ່ານນາງ Hillary Clinton ທ່ານທຣຳ ບໍ່ໄດ້ໃຫ້ລາຍລະອຽດ ກ່ຽວກັບວ່າ ບ່ອນໃດອີກ ທີ່ທ່ານຈະເດີນ ທາງໄປ ແຕ່ບ່ອນຢຸດແວ່ອີກຫຼາຍແຫ່ງ ແມ່ນຄາດກັນວ່າ ຈະມີຂຶ້ນ ໃນສອງສາມ ສັບປະດາ ຂ້າງໜ້ານີ້ ຢູ່ໃນລັດ Indiana ທ່ານທຣຳ ແລະ ຮອງປະທານາທິບໍດີ ທີ່ໄດ້ຮັບເລືອກໃໝ່ ທ່ານ Mike Pence ແມ່ນມີກຳນົດ ຈະໄປຢ້ຽມຢາມ ໂຮງງານຂອງບໍລິສັດ Carrier ຢູ່ໃນ ນະຄອນ Indianapolis ແລະ ຈະກ່າວປະກາດແບບເປັນທາງການ ກ່ຽວກັບ ຂໍ້ຕົກລົງ ທີ່ຈະຮັກສາວຽກງານໄວ້ ໃນລັດຢູ່ທາງພາກກາງກ້ຳຕາເວັນຕົກ ແທນທີ່ຈະຍົກຍ້າຍ ວຽກງານເຫຼົ່ານັ້ນ ໄປຍັງປະເທດ Mexico ບໍລິສັດ Carrier ຊຶ່ງເປັນໜ່ວຍງານໜຶ່ງ ຂອງອຸດສາຫະກຳ ແລະ ເປັນກຸ່ມບໍລິສັດເຄືອ ຂ່າຍ ດ້ານການທະຫານ ຂອງບໍລິສັດ United Technologies ໄດ້ກ່າວເມື່ອຕົ້ນປີນີ້ ວ່າ ຕົນຈະຍົກຍ້າຍທຸລະກິດຂອງບໍລິສັດ ໃນລັດ Indiana ເພື່ອເປັນການປະຢັດຄ່າ ໃຊ້ຈ່າຍ ບໍລິສັດນີ້ ໄດ້ກ່າວໃນຖະແຫລງການ ສະບັບໜຶ່ງ ໃນວັນພຸດວານນີ້ ວ່າປັດໃຈ ທັງຫຼາຍ ທີ່ເຮັດໃຫ້ຕົນຕັດສິນໃຈ ທີ່ຈະຢູ່ໃນລັດຕໍ່ໄປ ປະກອບດ້ວຍ ສິ່ງຈູງໃຈ ໃນດ້ານ ການເງິນ ຈາກລັດ Indiana ແລະ ການໃຫ້ຄຳໝັ້ນສັນຍາ ຈາກຄະນະລັດຖະບານ ຂອງປະທານາທິບໍດີທີ່ຖືກເລືອກໃໝ່ ທ່ານທຣຳ ຜູ້ທີ່ຈະເຂົ້າມາເປັນປະທານາທິບໍດີ ທີ່ວ່າ ຈະ ໂດຍສະເພາະແລ້ວ ບໍລິສັດ Carrier ໄດ້ໃຫ້ຄຳໝັ້ນສັນຍາວ່າ ຈະສືບຕໍ່ຜະລິດ ເຕົາແກັສຢູ່ທີ່ນະຄອນ Indianapolis ແລະຈະຮັກສາພວກວິສະວະກອນ ແລະພະນັກງານຂອງບໍລິສັດໄວ້ທີ່ນັ້ນຄືກັນ ແຕ່ທັງບໍລິສັດ Carrier ແລະທ່ານທຣຳ ຕ່າງກໍບໍ່ໄດ້ໃຫ້ລາຍລະອຽດໃດໆ ເຊັ່ນວ່າ ມີການນຳໃຊ້ການຂົ່ມຂູ່ ຫລື ການໃຫ້ສິນນ້ຳໃຈ ແບບໃດ ທີ່ບໍລິສັດ Carrier ຈຶ່ງປ່ຽນໃຈ ຫຼື ວ່າບໍລິສັດ United Technologies ຈະຍົກຍ້າຍວຽກງານອື່ນໆ ຈາກໂຮງງານອີກ ແຫ່ງນຶ່ງ ໃນນະຄອນ Indianapolis ໄປເມັກຊິໂກ ທ່ານທຣຳອາດມີສິດຕໍ່ລອງບາງຢ່າງ ກັບບໍລິສັດ United Technologies ຊຶ່ງຍັງ ເປັນເຈົ້າຂອງຂາຍເຄື່ອງຈັກ ເຮືອບິນລົບອາຍພົ່ນ ແລະສ່ວນນຶ່ງແມ່ນກາງຕໍ່ ການ ໄດ້ຮັບສັນຍາ ກ່ຽວກັບການປ້ອງກັນປະເທດ ຂອງສະຫະລັດ